
Απαντήστε και μπείτε στην κλήρωση για tablets & travel vouchers

Πρόσκληση συμμετοχής στην έρευνα RETHINK DRINK 360°
Αγαπητές Φοιτήτριες, Αγαπητοί Φοιτητές,
Το Πανεπιστήμιο Θεσσαλίας και η Ένωση Επιχειρήσεων Αλκοολούχων Ποτών (Εν.Ε.Α.Π.) υλοποιούν ερευνητική και εκπαιδευτική δράση στο πλαίσιο της εκστρατείας RETHINK DRINK 360°.
Η διεξαγωγή της έρευνας έχει εγκριθεί από την Επιτροπή Ηθικής και Δεοντολογίας της Έρευνας (Ε.Η.Δ.Ε.) του Πανεπιστημίου Θεσσαλίας (Αρ. Έγκρισης: 40/26.05.2026).
Στόχος της δράσης είναι η καλύτερη κατανόηση των γνώσεων, των αντιλήψεων και των συνηθειών των νέων σχετικά με την κατανάλωση αλκοόλ, καθώς και η ενίσχυση της ενημέρωσης γύρω από την υπεύθυνη κατανάλωση.
Στο πλαίσιο αυτό, σας προσκαλούμε να αφιερώσετε λίγα λεπτά για τη συμπλήρωση ενός σύντομου και ανώνυμου ερωτηματολογίου και την παρακολούθηση ενός 4λεπτου βίντεο.
Η συμμετοχή σας είναι ιδιαίτερα σημαντική, καθώς θα συμβάλει στη συλλογή δεδομένων σχετικά με τις στάσεις και τις συμπεριφορές των νέων απέναντι στο αλκοόλ και, κατ’ επέκταση, στον σχεδιασμό πιο στοχευμένων και ουσιαστικών δράσεων ενημέρωσης και πρόληψης. 
Εθελοντική και ανώνυμη συμμετοχή 
Η συμμετοχή σας στην έρευνα είναι απολύτως εθελοντική και το ερωτηματολόγιο συμπληρώνεται ανώνυμα μέσω της πλατφόρμας Microsoft Forms. Στο ερωτηματολόγιο δεν ζητούνται στοιχεία όπως ονοματεπώνυμο, διεύθυνση e-mail ή αριθμός μητρώου. Η ιδρυματική πιστοποίηση χρησιμοποιείται αποκλειστικά για τη διασφάλιση μίας συμμετοχής ανά φοιτητή ή φοιτήτρια. Μπορείτε να διακόψετε τη συμπλήρωση του ερωτηματολογίου οποιαδήποτε στιγμή πριν από την οριστική υποβολή του, χωρίς καμία συνέπεια. 
Κλήρωση δώρων
Ως ένδειξη ευχαριστίας για τον χρόνο που θα διαθέσετε για τη συμμετοχή σας στην έρευνα, όσοι και όσες ολοκληρώσουν το ερωτηματολόγιο θα έχουν τη δυνατότητα, εφόσον το επιθυμούν, να συμμετάσχουν σε κλήρωση.
Στην κλήρωση θα διατεθούν:
· [bookmark: _Hlk242968372]Δύο (2) APPLE iPads 11th Gen 11'' Wi-Fi 128GB
· Πέντε (5) ταξιδιωτικά vouchers της Kyvernitis Travel, αξίας 150 € το καθένα. 
Κάθε νικητής ή νικήτρια θα λάβει ένα (1) δώρο.
Πώς θα συμμετάσχετε στην κλήρωση
Η συμμετοχή στην κλήρωση είναι προαιρετική.
Μετά την ολοκλήρωση και υποβολή του ερωτηματολογίου, εφόσον επιθυμείτε να συμμετάσχετε στην κλήρωση, θα έχετε τη δυνατότητα να μεταβείτε σε ξεχωριστή φόρμα, στην οποία θα σας ζητηθούν μόνο τα απαραίτητα στοιχεία για τη συμμετοχή σας στην κλήρωση.
Η φόρμα συμμετοχής στην κλήρωση και το ερευνητικό ερωτηματολόγιο είναι ανεξάρτητα μεταξύ τους. 
Τα στοιχεία που δηλώνονται στη φόρμα της κλήρωσης δεν συνδέονται με τις απαντήσεις που έχετε δώσει στο ερευνητικό ερωτηματολόγιο και δεν χρησιμοποιούνται για την ταυτοποίηση των ερευνητικών σας απαντήσεων. 
Με την καταχώριση των στοιχείων σας στη χωριστή φόρμα δηλώνετε αποκλειστικά ότι επιθυμείτε να συμμετάσχετε στην κλήρωση των δώρων.
Επικοινωνία για παράπονα ή καταγγελίες 
Για οποιοδήποτε παράπονο ή καταγγελία σχετικά με την έρευνα, μπορείτε να απευθύνεστε στο Γραφείο Αντιπρυτανείας Έρευνας, Καινοτομίας, Ψηφιακής Διακυβέρνησης και Δια Βίου Εκπα του Πανεπιστημίου Θεσσαλίας (E-mail: vrec-rd-inno@uth.gr, Θέμα μηνύματος: «ΠΑΡΑΠΟΝΟ» ή «ΚΑΤΑΓΓΕΛΙΑ» αναφορικά με την έρευνα RETHINK DRINK).
Η συμμετοχή σας είναι πολύτιμη για την επιτυχία της έρευνας.
Σας ευχαριστούμε εκ των προτέρων για τον χρόνο και τη συμβολή σας.
Συμπληρώστε το ερωτηματολόγιο εδώ:
2026. RETHINK DRINK 360°  – Συμπλήρωση φόρμας
https://forms.cloud.microsoft/e/mCMX5fC9G3
Με εκτίμηση,
Γραφείο Αντιπρυτανείας Έρευνας, Καινοτομίας, Ψηφιακής Διακυβέρνησης και Δια Βίου Εκπαίδευσης
Πανεπιστήμιο Θεσσαλίας, Συγκρότημα Παπαστράτου, 4ος όροφος
Φιλελλήνων & Αργοναυτών, Βόλος, 38221
vrec-rd-inno@uth.gr | 2421074720
